

IV. évf. 48. szám Advent 2. vasárnapja 2017. december 10.

**Tanítás az Ádventről 2.**

**Hogyan ünnepeljük a Történeti Úrjövetet?** A bűnbe esett emberiség évezredekig várta a Szabadítót, aki majd kibékíti egymással az Istent és az embert. Az Egyház most azonosul a "sötétségben és a halál árnyékában" ülő, leláncolt igazak vágyakozásával. Elismerjük, hogy mi is rá vagyunk szorulva a megváltásra, és reménykedve emeljük föl fejünket, hallván a prófétai szót: "Íme, jön az Úr a népek megváltására!" Így aztán karácsonykor boldogan énekelheti az Egyház: "Megmutatta az Úr az ő Üdvösségét." Az évenként visszatérő Ádvent mintegy élő emlékműve a történeti Úrjövetnek. Ezzel az Egyház teljesíti kötelességét, hogy Isten minden jótéteményét, így Krisztus első eljövetelét is hálaadó emlékezetben tartsa. Egyben helyes ádventi lelkületet tanul az Ószövetség igazaitól, prófétaitól.

**Hogyan ünnepeljük a Kegyelmi Úrjövetet?** A liturgikus ünneplésben mindig titokzatosan megjelenül az a misztérium, amelyet ünneplünk. Így mi is belekapcsolódhatunk annak tartalmába, és részesülünk áldásaiban. Krisztus karácsonykor valamilyen értelemben évről évre újraalkotja születésének tényét, hogy annak gyümölcsét velünk közölje és istengyermekségünket megújítsa. Ugyanazt hozza el tehát minden egyes hívének, amit az első Karácsonykor - elvben - az egész emberiségnek elhozott. Azért elevenítjük föl Ádventben az Ószövetség könyörgő vágyakozását, hogy mi is átéljük lelki sötétségünket, rászorultságunkat a kegyelemre, tehát "fölemeljük lelkünket az Úrhoz". Kérnünk kell saját magunk számára is a Szabadító eljövetelét. Így tölthet majd be minket is Krisztus születésének érdemével és sajátos karácsonyi áldásaival. Az Egyház tehát évről évre felkészül Krisztus kegyelmi eljövetelére.

**Hogyan ünnepeljük az Eszkatologikus Úrjövetet?** „... Reménykedve várjuk ... Jézus Krisztusnak dicsőséges eljöttét." Krisztus már eljött, mégis várjuk Őt. Várakozásunk már beteljesedett Krisztus születésével, mégis állandó várakozásban élünk. Már meg vagyunk váltva, Krisztus mégis a világ végére mondta, hogy akkor majd "emeljétek föl fejeteket, mert eljött megváltástok” (Lk. 21,28). Az üdvösséget még láthatatlanul és ezer veszély közt hordozzuk magunkban. Ma még reményben élünk. A világ végén eljön az Emberfia, már nem gyenge kisgyermekként, nem halandó testben, hanem "hatalommal és dicsőséggel", hogy ítéletet tartson élőkön és holtakon, az egész történelmen, és hogy övéit véglegesen magához vegye. Akkor majd örökre egyesül hűségesen várakozó Jegyesével, az Egyházzal. Ezért úgy kell szemlélnünk és átélnünk földi életünket és az Egyház földi életét, mint egy hatalmas Ádventet, melyben a sötétség és zűrzavar, a szívet széttépő erők vesznek ugyan körül, de ebből a babiloni fogságból kivisz minket Szabadítónk. Az Egyház évről évre megerősíti híveit és önmagát e nagy Ádvent szellemében, az utolsó Úrjövet várásában.

**Kik az Ádvent lelki mesterei?** 1. lzaiás próféta, a vágyakozás tanítója: "Harmatozzatok, egek, onnan felülről!" (Iz 45,8.) - 2. Keresztelő Szent János, a felkészülés tanítója: "Készítsétek az Úr útját!" (Mt 3,3.) - 3. Szűz Mária, az önátadó, alázatos várakozás tanítója: "Legyen nekem a te igéd szerint!" (Lk 1,38)

HIRDETÉSEK

Bercelen a 8. csoport takarít.

Ezúton szeretnénk hivatalosan is bocsánatot kérni azoktól, akiket vallásos érzületében zavart, hogy a galgagutai bált hirdettük. Természetesen továbbra sem buzdítunk senkit arra, hogy az adventi időszakban hangos mulatságokon részt vegyen, mivel az advent bűnbánati jellegéhez az elcsendesülést ajánljuk. Előző évben Becskén a templombúcsú okán tartottunk jótékonysági bált, mivel az minden egyházközségnek sajátos ünnepe liturgikus időszaktól függetlenül (tehát adventben is lehet). A falvaink eseményeit azért közöljük, mivel semmilyen írott helyi heti újság nincs a környéken. Tehát továbbra sem helyeseljük, hogy adventben (25 előtt) előrehozott „karácsonyi” ünnepeket tartanak más intézmények, önkormányzatok (a képviselőket kell buzdítani, hogy helyeztessék azokat a karácsonyi időre), de az időpontokat továbbra is közölni fogjuk. Szíves megértésüket köszönjük.

2017.12.11. H 07:00 Hajnali szentmise a Galgagutai Templomban

 07:45 Adventi gyertyagyújtás a Széchenyi István Általános Iskolában

 *18:00 Jegyesoktatás a Berceli Plébánián*

 *19:00 Férfiklub a Berceli Plébánián*

2017.12.12. K 07:00 Hajnali szentmise a Szécsénkei Templomban

2017.12.13-15 között adventi triduumunkat (három napos lelkigyakorlat) Dr. Szederkényi László püspökhatvani és nógrádsápi plébániai kormányzó az Egyháztörténeti Bizottság tagja a patrológia doktora tartja a Berceli Templomban, szentgyónási lehetőség is lesz.

2017.12.13. Sz 13:00 +*Serfőző Lajosné Bódi Margit gyászmiséje majd temetése Becskén*

 18:00 Lelkigyakorlatos Szentmise a Berceli Templomban *+Szökő Alajos felesége Géczi Ilona* előtte 17:30-tól *Szentségimádás, ezalatt gyóntatás*

2017.12.14. Cs 18:00 Lelkigyakorlatos Szentmise a Berceli Templomban *+Kopó Béla felesége Zábrádi Mária és Kopó Mária* előtte 17:30-tól *Szentségimádás, ezalatt gyóntatás*

2017.12.15. P 18:00 Lelkigyakorlatos Szentmise a Berceli Templomban *+Péter Árpádné Kovács Mária* előtte 17:45-tól *Szentségimádás, ezalatt gyóntatás*

2017.12.16.Sz *10:00 Ifiklub a Berceli plébánián*

 *13:00 Számel Lászlóné Kiss Erzsébet temetése a Berceli Temetőben*

 14:00 „Karácsony Vanyarcon” ünnepség a vanyarci művelődési házban

 15:30 Szentmise a Vanyarci Templomban

 16:00 „Bercel karácsonya” ünnepség Bercelen a Coop előtti téren

 16:55 Adventi gyertyagyújtás a Berceli Templomban

 17:00 Szentmise a Berceli Templomban *Élő Ildikó gyógyulásáért*

 18:00 Zongora átadó koncert a Berceli Széchenyi István Ált. Iskolában

**2017.12.17. V 08:30 Szentmise és a bérmálkozók bemutatása a Berceli Templomban**

**Advent 3. 11:00 Igeliturgia a Becskei Templomban**

**Vasárnapja 10:30 Szentmise a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban**

13:00 Karácsonyi gyóntatás a Szécsénkei Templomban

15:00 Adventi gyertyagyújtás Becskén

 16:00 Adventi gyertyagyújtás Galgagután

 17:00 Adventi gyertyagyújtás Szécsénkén

**Hivatali ügyintézés:** Római Katolikus Plébánia 2687 Bercel, Béke u. 20. szerda 9:00-15:00

tel: (35) 535 002 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005